b'\n_START_ARTICLE_\nBTR-94\n_START_SECTION_\nKorpusas\n_START_PARAGRAPH_\nKorpusas suvirintas, i\xc5\xa1 valcuoto plieno. Saugo nuo 12,7 mm ir ma\xc5\xbeesnio kalibro kulk\xc5\xb3 bei skeveldr\xc5\xb3. Valdymo skyrius su vairuotojo ir vado vietomis priekyje. \xc4\xae \xc4\xafgul\xc4\x85 \xc4\xafeina ir operatorius. Vidurin\xc4\x97je dalyje yra desantinis skyrius 10-\xc4\x8diai kareivi\xc5\xb3. Korpuso gale variklio skyrius su dyzeliniu varikliu._NEWLINE_Vir\xc5\xa1 vado ir vairuotojo viet\xc5\xb3 yra vir\xc5\xa1utiniai liukai, pro kuriuos jie gali \xc4\xaflipti \xc4\xaf \xc5\xa1arvuot\xc4\xaf. Desantininkai lipo pro pana\xc5\xa1ius liukus arba pro \xc5\xa1onuose esan\xc4\x8dias dviv\xc4\x97res duris (vir\xc5\xa1utin\xc4\x97 dur\xc5\xb3 dalis atsiver\xc4\x8dia \xc4\xaf \xc5\xa1on\xc4\x85, o apatin\xc4\x97 nusileid\xc5\xbeia \xc5\xbeemyn kaip laipteliai. Skyriai i\xc5\xa1kloti kevlaru, kad apsaugot\xc5\xb3 kareivius nuo \xc5\xa1arv\xc5\xb3 skeveldr\xc5\xb3.\n_START_SECTION_\nVa\xc5\xbeiuokl\xc4\x97\n_START_PARAGRAPH_\nBTR-94 pakaba nepriklausoma, torsionin\xc4\x97. Rat\xc5\xb3 formul\xc4\x97 \xe2\x80\x93 8\xc3\x978, keturi priekiniai ratai valdomi. Turi centralizuot\xc4\x85 rat\xc5\xb3 padang\xc5\xb3 p\xc5\xabtimo sistem\xc4\x85._NEWLINE_Bakuose telpa 300 l degal\xc5\xb3, greitis plentu iki 85 km/val._NEWLINE__NEWLINE_Ma\xc5\xa1ina plaukia varydamasi vandenme\xc4\x8diu, greitis iki 10 km/val.\n_START_SECTION_\nPanaudojimas\n_START_PARAGRAPH_\nBTR-94 gamintas eksportui. 1997 m. 50 \xc5\xa1i\xc5\xb3 \xc5\xa1arvuo\xc4\x8di\xc5\xb3 u\xc5\xbesak\xc4\x97 Jordanijos kariuomen\xc4\x97, o 2000 m. jie buvo perduoti Jordanijai. 2004 m. visus juos Jordanija pardav\xc4\x97 naujajai Irako armijai, kur juos naudoja Mechanizuotoji policijos brigada. Kai kuriuos transporteriuose buvo aptikti esminiai va\xc5\xbeiuokl\xc4\x97s gedimai, kuriuos sutvark\xc4\x97 patys irakie\xc4\x8diai.'